Musa Danladi Abubakar

Mai shari’a **Musa Ɗanladi Abubakar** LLB, BL (An haife shi ranar 21 ga watan Nuwamba, ta shekarar alif  1958) lauyan Najeriya ne kuma babban alkalin jihar Katsina a yanzu daga shekarar 2018.  Shi ya rantsar da gwamnan jihar Katsina mai ci Rt. Hon. Alh. Aminu Bello Masari. Ya kasance shugaban kotun sauraron ƙararrakin zaɓen gwamnan jihar Taraba wanda ya bayyana Hajiya Aisha Jummai Alhassan ta jam’iyyar APC a matsayin wadda ta lashe zaɓen gwamna mai cike da cece-kuce na shekarar dubu biyu da goma sha biyar 2015 a jihar Taraba. 

## Kuruciya

An haifi Musa Danladi Abubakar a ranar ashirin da daya 21 ga Nuwamban shekarar alif 1958 ga dangin 'yan kasuwanci a ƙaramar Funtua, jihar Katsina .

## Ilimi
Abubakar ya fara karatunsa na farko a gidan mahaifinsa, inda ya koyi wasu ƙa'idoji na fikihu. Ya halarci makarantar firamare ta Aya, GSS Zaria, sannan ya yi GSS Funtua kafin ya koma Jami'ar Bayero University College wadda ta koma Jami'ar Bayero Kano daga shekarar 1978 zuwa 1981. Anan ne ya sami digirinsa a fannin shari’a kuma aka kira shi kungiyar lauyoyi na ƙasa a makarantar koyon aikin lauya ta Najeriya a wannan shekarar. 

## Fara aiki
An naɗa Musa Danladi Abubakar a matsayin mai horar da shari’a kuma lauyan jiha da ke da hannu wajen gabatar da kara da bayar da shawarwarin shari’a a jihar Kaduna a lokacin tsakanin shekarar 1981 zuwa 1983. Ya shiga hidimar Kwalejin Nazarin Shari’a ta Jihar Kaduna, Katsina Campus a matsayin lacca a shekarar 1983. A shekarar 1983 – 1987 ya canza sheka zuwa aikin shari’a na jihar Kaduna, inda aka tura shi ƙaramar hukumar Funtua a matsayin Alkali, daga nan kuma ya zama babban alkalin kotun majistare da aikin shari’a kan al’amuran da suka shafi farar hula da na laifuka da suka shafi kowane mataki. Katsina ta zama jaha a shekarar alif 1987 aka nada Musa Danladi a matsayin babban magatakarda tsakanin 1988 zuwa 1994 wanda yake rike da mukamin shugaban gudanarwa da kuma akawun bangaren shari’a; Magatakardar Probate kuma Sheriff na Jihar Katsina. 

Ya zama alkalin babbar kotu a shekarar 1994, mukamin da ya rike har zuwa lokacin da aka nada shi a matsayin babban alkalin jihar Katsina a shekara ta dubu biyu da goma sha tokwas 2018. Abubakar shine babban alkalin jihar, kuma ya rantsar da Alhaji Aminu Bello Masari na yanzu.

Abubakar wanda ya lashe lambar yabo ta kasa a shekarar 1998, kuma memba ne a kungiyar lauyoyi na duniya, kuma dan cibiyar magance rikice-rikice ta kasa da kasa, Abubakar ya kuma taka rawar gani wajen ayyukan ci gaban al'umma daban-daban. 

## Nadi a matsayin Babban Alkali
A ranar goma sha uku 13 ga  watan Maris shekarar dubu biyu da sha tokwas 2018 ne gwamnatin jihar Katsina karkashin gwamnatin Aminu Bello Masari ta sanar da nadin Musa Ɗanladi Abubakar a matsayin mukaddashin alkalin alkalai na jihar.   Daga bisani aka rantsar da shi a rana guda. Daga baya majalisar dokokin jihar Katsina ta tabbatar da shi a matsayin babban alkali a ranar 23 ga Mayu 2018. 

## Rayuwa
Musa ya auri mata uku ya haifi ‘ya’ya goma sha bakwai; maza 11 da mata 6. 

## Ayyukan al'umma

* Majiɓinci kuma Amintacce ga ƙungiyoyin sa-kai da dama.
* Daraktan Makarantar Kimiyya ta Ulul Al-bab da ke Katsina

## Kyauta
An karrama shi matsayin Hon. LL. D (Hukuncin Shari'a) na Jami'ar Al-Nahda International University, Yamai a watan Nuwamba, 2018 

## Duba kuma

* Kungiyar Benchers ta Najeriya
* Jerin tsofaffin daliban Jami’ar Ahmadu Bello

## Manazarta